Comisia Europeană a impus luni o sancțiune fără precedent companiei americane Apple pentru încălcări ale regulilor concurenței.
Suma de 1,8 miliarde de euro este este considerată "proporțională cu veniturile mondiale ale Apple și necesară pentru a acționa ca un factor de descurajare", a precizat executivul european.
CE acuză gigantul californian că a "impus restricții" care penalizează serviciile alternative de streaming muzical în favoarea propriei aplicații Apple Music.
Apple a precizat că va face apel. Sancțiunea "a fost impusă în ciuda incapacității Comisiei de a găsi dovezi credibile de prejudicii aduse consumatorilor" și "ignoră realitățile unei piețe înfloritoare, competitive și în creștere rapidă", a declarat gigantul american într-un comunicat citat de AFP.
(sursa: Mediafax)